section_heading: Životopis
paragraph_text: Vladimir Mažuranić rođen je u Karlovacu 1845. godine. Sin je hrvatskog bana i pjesnika Ivana Mažuranića (1814. – 1890.) i Aleksandre, sestre jezikoslovca Dimitrija Demetra, a otac hrvatske književnice Ivane Brlić-Mažuranić (1874. – 1938.). Pohađao je Klasičnu gimnaziju u Zagrebu koju je završio 1862. godine.<ref>Koprek, Ivan. Thesaurus Archigymnasii, Zbornik radova u prigodi 400. godišnjice Klasične gimnazije u Zagrebu (1607. – 2007.), Zagreb, 2007., str. 915., ISBN 978-953-95772-0-7 Studirao je pravo, započevši u Beču, a završivši u Zagrebu 1866. godine.Ivo Pranjković, Magnum opus Vladimira Mažuranića: (Prinosi za hrvatski pravno-povjestni rječnik, Zagreb, 1908-1922), podrubnica 1 na str. 125., lzmk.hr, pristupljeno 1. studenoga 2021. Nakon toga bio je prislužnik u sudskoj službi, zatim pristav, te odvjetnik.Andrijana Kos-Lajtman, Jasna Horvat, Tematsko-motivske veze u stvaralaštvu Vladimira Mažuranića i Ivane Brlić-Mažuranić, Riječ, god. 15, sv. 4, 2009., str. 184., pristupljeno 1. studenoga 2021. Bio je savjetnik za civilna pitanja u okupaciji Bosne od 1878. do 1884. godine i načelnik u Odjelu za pravosuđe Hrvatsko-slavonsko-dalmatinske vlade od 1884. do 1898. godine. Predsjednik je Banskoga stola u Zagrebu od 1898. do 1912. godine. Za pravoga (redovitoga) člana JAZU izabran je 1910. godine.